CELEX: 62016CN0579
Language: bg
Date: 2016-11-16 00:00:00
Title: Дело C-579/16 P: Жалба, подадена на 16 ноември 2016 г. от Европейската комисия срещу решението, постановено от Общия съд (шести състав) на 15 септември 2016 г. по дело T-386/14, Fih Holding и FIH Erhvervsbank/Комисия

16.1.2017   
            
            
               BG
            
            
               Официален вестник на Европейския съюз
            
            
               C 14/28
            
         Жалба, подадена на 16 ноември 2016 г. от Европейската комисия срещу решението, постановено от Общия съд (шести състав) на 15 септември 2016 г. по дело T-386/14, Fih Holding и FIH Erhvervsbank/Комисия
   (Дело C-579/16 P)
   (2017/C 014/34)
   Език на производството: английски
   
      Страни
   
   
      Жалбоподател: Европейска комисия (представители: L. Flynn, K. Blanck-Putz и A. Bouchagiar)
   
      Друга страна в производството: FIH Holding A/S и FIH Erhvervsbank A/S
   
      Искания
   
   Жалбоподателят иска от Съда:
   
               —
            
            
               да отмени решението на Общия съд (шести състав) от 15 септември 2016 г., за което Комисията е уведомена на 16 септември 2016 г., по дело T-386/14, Fih Holding и FIH Erhvervsbank/Комисия;
            
         
               —
            
            
               да се произнесе по жалбата в първоинстанционното производство и я отхвърли като правно необоснована; и
            
         
               —
            
            
               да осъди ответниците, съответно жалбоподатели в първоинстанционното производство, да заплатят съдебните разноски.
            
         При условията на евентуалност, жалбоподателят иска от Съда:
   
               —
            
            
               да отмени решението на Общия съд (шести състав) от 15 септември 2016 г., за което Комисията е уведомена на 16 септември 2016 г., по дело T-386/14, Fih Holding и FIH Erhvervsbank/Комисия;
            
         
               —
            
            
               да върне делото на Общия съд, който да разгледа изтъкнатото второ основание в първоинстанционото производство; и
            
         
               —
            
            
               да не се произнася по съдебните разноски в първоинстанционното производство и настоящото производство по обжалване.
            
         
      Основания и основни доводи
   
   Общият съд е допуснал грешка при прилагане на правото, заключавайки, че за да се установи дали мерките от 2012 г. съдържат държавна помощ, Комисията трябвало да приложи критерия за кредитора в условията на пазарна икономика предвид разходите, които Дания би направила, ако не бе приела тези мерки. Това заключение на Общия съд представлява грешка при прилагане на правото, тъй като въпросните разходи са пряка последица от предходното предоставяне на държавна помощ от Дания в полза на FIH, а от постоянната практика на Съда ясно следва, че Комисията не може да отчита такива разходи, когато проверява дали държава членка е действала така, както би постъпил оператор в условията на пазарна икономика.